### Resume

På Teknisk Udvalgs område er der 21 anlægsprojekter, der afsluttes i forbindelse med regnskab 2021.
Heraf har 17 anlægsprojekter en størrelse på over 2 mio. kr., hvorfor Teknisk Udvalg skal godkende regnskabet for disse.

### Sagsfremstilling

I henhold til regler i Budget- og regnskabssystem for kommuner og [adresse] styringsprincip, skal der aflægges særskilt anlægsregnskab, hvis bruttoudgifterne til et anlægsarbejde er 2 mio. kr. eller mere. For at reducere antallet af enkeltsager til udvalgets godkendelse, forelægges udvalget her årets anlægsregnskaber i én samlet sag.

### Økonomi

Anlægsregnskabet for hvert afsluttet anlægsprojekt fremgår af vedhæftede bilag. De samlede anlægsbevillinger og forbrug fremgår af nedenstående skema.

![](data:image/png;base64...)

Figur 1: Samlede anlægsbevillinger og forbrug

I ovenstående skema ses, at der er et samlet merforbrug på 1,493 mio. kr. i udgifter og en mindre indtægt på 0,026 mio. kr., når der sammenholdes med anlægsbevillingerne.

Specifikation på de enkelte projekter fremgår af vedhæftede bilag.

Nedenfor er skitseret enkelte årsager til afvigelser mellem anlægsbevilling og forbrug.

* Anlægsbevillingen gives i faste priser, mens det afsatte rådighedsbeløb hvert år prisfremskrives. Det giver i sig selv et merforbrug.
* Sanering Havneruten - merforbrug 0,319 mio. kr., skyldes optimering af signalanlæg på [adresse] har været dyrere end forventet. Projekt er afsluttet med et merforbrug som finansieres af mindreforbrug på Cykelstier 2020 ifm. overførselssag 2021-2022.
* Klimaskærm - merforbrug 1,051 mio. kr. vedrører fremrykkede arbejder for 2022. Merudgift finansieres af Klimaskærm 2022 ifm. overførselssag 2021-2022.

Projekter med merforbrug/mindreindtægt er afholdt indenfor Teknisk Udvalgs samlede anlægsmidler de enkelte år.

Høring
Økonomi & Controlling har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | anlægsregnskaberne godkendes. |

### Beslutning

Godkendt.